eelnõu

NARVA  LINNAVALITSUS

K O R R A L D U S

Narva





                       ………….. 2016 nr ........

Linnavara mahakandmine
1. Asjaolud ja menetluse käik

Narva Linnavalitsuse Kultuuriosakond taotleb vara mahakandmist oma bilansist. Mahakantav vara on Narva 6. Kooli kasutuses olevad interneti seadmed, Narva Spordikooli Energia kasutuses olev koopiaaparaat ning Narva Lasteaia Pingviin kasutuses olevad köögi- ja pesula sisustus, basseini tsirkulaarsüsteem, elektripliit ja ahi.
Vastavalt Argo Electronics OÜ poolt 07.12.2015. a koostatud tehnilise seisundi aktile tuvastati Narva 6. Kooli interneti seadmete ekspertiisi tulemusel, et internetiseadmed, mis koosnevad kommutaatorist (switch-plokkidest), lülititest ja internetikaablist, on vananenud ja füüsiliselt kulunud. OÜ Argo Electronics soovitab seadmed maha kanda seoses nende kasutamise ja remondi ebaotstarbekusega.

Vastavalt Argo Electronics OÜ poolt 01.12.2015. a koostatud tehnilise seisundi aktile tuvastati Narva Spordikooli Energia koopiaaparaadi ekspertiisi tulemusel, et koopiaaparaat ei tööta, on vananenud ja selle remont ei ole otstarbekas. OÜ Argo Electronics soovitab koopiaaparaadi maha kanda seoses kasutamise võimatusega.
Vastavalt OÜ Openko poolt 01.10.2015. a koostatud tehnilise ülevaatuse aktile tuvastati, et Narva Lasteaia Pingviin kalandrit on korduvalt remonditud, rull on täielikult kulunud (metalli korrosioon), aurusoojendi on katki. Praegu seda mudelit enam ei toodeta, varuosad puuduvad. OÜ Openko peab triikimismasina remonti ebaotstarbekaks ja mittetasuvaks.
Vastavalt OÜ Openko poolt 01.10.2015. a koostatud tehnilise ülevaatuse aktile tuvastati Narva Lasteaia Pingviin basseini tsirkulaarsüsteemi tehnilise seisundi määramisel, et basseini aadressil Mõisa 1A ei kasutata ligikaudu alates 1989. aastast. Pikaajalise seismise ja moraalse kulumise tõttu ei ole tsirkulaarsüsteem töökorras ja selle edasine kasutamine ei ole võimalik.

Vastavalt OÜ Openko poolt 15.09.2015. a koostatud tehnilise ülevaatuse aktile tuvastati, et Narva Lasteaia Pingviin elektripliit on olnud kasutuses üle 20 aasta. Suure töökoormuse tõttu on rivist väljas 3 keedukohta ja 2 lülitit. Remondi suure maksumuse tõttu peab OÜ Openko pliidi remonti ebaotstarbekaks ja mittetasuvaks.

Vastavalt OÜ Openko poolt 15.09.2015. a koostatud tehnilise ülevaatuse aktile tuvastati, et Narva Lasteaia Pingviin kombiahi on olnud kasutuses üle 10 aasta. Ebaõige kasutamise tõttu on halvenenud tihendi toimivus, mis toob kaasa temperatuuri languse ahjus. OÜ Openko peab kombiahju remonti kõrge hinna ja varuosade pika tarneaja tõttu ebaotstarbekaks.

Küsimused arutati Narva Linnavalitsuse linnavarakomisjoni 06.01.2016. a istungil (protokoll nr 1, punktid 1, 2 ja 6). Otsustati rahuldada Narva Linnavalitsuse Kultuuriosakonna vara bilansist mahakandmise taotlus.

2. Õiguslikud alused

2.1 Vastavalt kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 24.08.2006. a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 lõike 2 alusel otsustab vallasasja kõlbamatuks tunnistamist ja mahakandmist, mis on raamatupidamisseaduse kohaselt käsitletav põhivarana ja mille bilansiline maksumus on üle 1920 eurot, Narva Linnavalitsus.
3. Otsus

3.1 Tunnistada Narva 6. Kooli kasutuses olev vara kõlbmatuks:

· interneti seadmed, inventarinumber 155500-013-00, soetamisaeg 2003. a, bilansiline maksumus 2 234,15 eurot, kulum 100%.
3.2 Tunnistada Narva Spordikooli Energia kasutuses olev vara kõlbmatuks:

· koopiaaparaat Canon NP-1215, inventarinumber 155600-004-00, soetamisaeg 01.03.1995. a, bilansiline maksumus 2 677,26 eurot, kulum 100%.
3.3 Tunnistada Narva Lasteaia Pingviin kasutuses olev vara kõlbmatuks:

· köögi- ja pesula sisustus ja seadmed, sh komponent – kalander IPSO R 1 800/16, inventarinumber 155600-001-00, soetamisaeg 13.11.2012. a, bilansiline maksumus 2 480,00 eurot, kulum 60% (1 488,00 eurot);

· basseini tsirkulaarsüsteem, inventarinumber 155400-023-00, soetamisaeg 15.03.1998. a, bilansiline maksumus 5 867,60 eurot, kulum 100%;
· elektripliit Dieta SL4V, inventarinumber 155400-026-00, soetamisaeg 20.10.2004. a, bilansiline maksumus 3 003,85 eurot, kulum 100%;

· ahi, inventarinumber 155400-027-00, soetamisaeg 12.01.2006. a, bilansiline maksumus 3 181,34 eurot, kulum 100%.
3.4 Kanda punktides 3.1-3.3 nimetatud vara maha.

4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.
4.2 Korraldus jõustub seadusega sätestatud korras.

